হাসপাতালে সোনিয়া গান্ধী! আচমকা কী হল? এখন কেমন আছেন তিনি?

ওয়েব ডেস্ক: আচমকা হাসপাতালে (Taken To Hospital) নিয়ে যেতে হল কংগ্রেস (Congress) নেত্রী সোনিয়া গান্ধীকে (Sonia Gandhi)। জানা গিয়েছে, রাজধানী দিল্লির (Delhi) স্যার গঙ্গা রাম হাসপাতালে ভর্তি করা হয়েছে তাঁকে। হাসপাতাল সূত্রের খবর, বর্তমানে তাঁর শারীরিক অবস্থা স্থিতিশীল। চিকিৎসকরা জানিয়েছেন, তিনি সুস্থ আছেন।

সূত্রের খবর, সোনিয়া গান্ধীকে মূলত একজন চেস্ট ফিজিশিয়ানের পর্যবেক্ষণে রাখা হয়েছে। নিয়মিত স্বাস্থ্যপরীক্ষার অংশ হিসেবেই তাঁকে ভর্তি করা হয়েছে বলে জানানো হয়েছে। হাসপাতাল জানিয়েছে, সোনিয়া গান্ধীর দীর্ঘস্থায়ী কাশির সমস্যা রয়েছে দীর্ঘদিন ধরেই। বিশেষ করে রাজধানী দিল্লির দূষিত পরিবেশে এই সমস্যা মাঝে মাঝেই বেড়ে যায়। সেই কারণেই তিনি নিয়মিত চেক-আপের জন্য হাসপাতালে আসেন।

আরও পড়ুন: এবার ৮ এর বদলে ৬ দফায় ভোট? কমিশনে কী কী প্রস্তাব রাখলেন রাজ্যের মুখ্য নির্বাচনী আধিকারিক?

সূত্রের খবর, সোমবার সন্ধ্যাতেই তাঁকে হাসপাতালে ভর্তি করা হয়। চিকিৎসকদের একটি দল তাঁর শারীরিক অবস্থার উপর নজর রাখছেন। উল্লেখ্য, ২০২৫ সালের ডিসেম্বর মাসে সনিয়া গান্ধীর বয়স ৭৯ বছর পূর্ণ হয়েছে। তাই বয়স বৃদ্ধির সঙ্গে তাঁর এই সমস্যা আরও বাড়তে পারে বলে আশঙ্কা করছেন চিকিৎসকরা। তবে এবার কংগ্রেস নেত্রীর তেমন স্বাস্থ্যগত ঝুঁকি নেই বলেই মনে করছেন স্যার গঙ্গা রাম হাসপাতাল কর্তৃপক্ষ।